**הסכם גירושין**

**חלוקת זמני השהות**

**קבלת החלטות ושיתוף במידע**

**הגדרה הורית**

**כלכלת הילד ("מזונות")**

**ושאר נושאי האחריות ההורית**

**גיא רוה**

**מרץ 2020**

* אין באמור במסמך זה כדי להוות המלצה משפטית. תמיד כדאי להתייעץ עם עורך דין לפני חתימת הסכם הגירושין ופנייה לבית המשפט או בית הדין הרבני.

מצורף בסיס להסכם גירושין מטעם עמותת "[הורות משותפת=טובת הילד](http://shared-parenting.co.il/)" ממנו אתם (אנשי מקצוע בתחום לצד הורים בהליך גירושין) מוזמנים לקחת סעיפים להסכם שלכם. ההסכם מעודכן לחודש מרץ 2020.

המטרה בהכנת הסכם גירושין היא לכלול בו את מירב הנושאים הרלוונטיים לתא המשפחתי שלכם, על מנת להעניק ביטחון וליצור התנהלות צפויה עם היציאה לדרך החדשה, לצד מניעת ויכוחים שיתכן ויצוצו בעתיד. עצם כתיבת הסכם הגירושין, המעבר על הסעיפים בו, מביאה למודעות שני ההורים גם יחד את הצורך בשיתוף פעולה בנוגע לילדים, את אופי והיקף שיתוף הפעולה, את המחויבויות של כל הורה כלפי הילד וכלפי רעהו, כמו גם את זכויותיו.

כאשר הסכם הגירושין נעשה על ידי מתאם הורי או בגישור, קל ונוח יותר לדון גם על אותם נושאים המוגדרים לעיתים "קטנים", אך בחיי היום יום יש להם חשיבות רבה לשמירת יחסים תקינים ושלווים בין ההורים. למשל, האם הורה אחד קונה את הבגדים לשני הבתים או שכל הורה קונה לביתו, מי אחראי להסעות הילדים וכו'. כאשר ההסכם נקבע על ידי בית המשפט או בית הדין הרבני, ועל פי המלצות עו"ס לעניין סדרי דין, לרוב הדיון יתמקד במשמורת, חלוקת זמני השהות ובמזונות, ואילו שאר הנושאים לעיתים יוזנחו, וכך יתכן שבעתיד יגרמו למחלוקות בין ההורים.

קיימות משפחות בהן חלוקת האחריות בין ההורים בזמן הנישואים היא שהאם משקיעה יותר בבית ובילדים בעוד שהאב תורם יותר לפרנסה. באופן טבעי עם הפרידה מצב זה יכול, ואף רצוי, שישתנה. הסכם הגירושין בא לבנות מסגרת חדשה לכל היבטי חלוקת האחריות ההורית.

בהסכם יופיעו בפרטי פרטים תנאי חלוקת האחריות ההורית. חלוקת זמני השהות, חינוך, בריאות, הסעות ילדים, אזור המגורים, מזונות וכו'. מי אחראי על מה, מתי, עד כמה, וכד'. ככל שההסכם יותר מפורט, יותר "סגור" – יהיה פחות מקום לחיכוכים בעתיד. חשוב שהסכם הגירושין יכתב בלשון ברורה ושאינה משתמעת לשתי פנים, וחשוב לוודא ששני ההורים תמימי דעים בהבנתם את הכתוב. לכן, הוספנו במסגרת ההסכם הפניות לדפים באתר המסבירים נושא זה או אחר לנוחותכם.

בכל נושא בו יש מספר אפשרויות (למשל אופן רישום חלוקת זמני השהות או קביעת הגורם האחראי למתן החלטה בנושא רפואי/חינוכי במצב של אי הסכמה בין ההורים וכו') אנו מסבירים מהן האפשרויות של ההורים המתגרשים, ומזמינים אתכם לבחור את האפשרות המתאימה לכם או לנסח אחת משלכם. בנושאים נקודתיים בהם יש בחירה בין מספר אפשרויות, למשל איזה אחוז ישלם כל אחד מההורים על הוצאות בריאות וחינוך, אתם יכולים לבחור את האפשרות המתאימה לכם ולמחוק את שאר האפשרויות. הסכם הבסיס שלנו ארוך. לאחר בחירת המתאים לכם, ההסכם גם יהיה קצר יותר כמובן.

כל משפחה היא עולם ומלואו ולכן אין הסכם אחד אשר יתאים לכל המשפחות. ההסכם המצורף הוא שלד, הסכם מסגרת, בו מופיעים מרבית הדברים החשובים, אך חשוב להבין שלכל משפחה דברים המייחדים אותה. מסיבה זו, במידת הצורך, יש מקום להוסיף להסכם זה התייחסות מפורטת לנושאים ייחודיים לתא המשפחתי שלכם, כגון: הורה שעובד ימים רבים בחו"ל, ילדים בעלי צרכים מיוחדים, עבודה במשמרות וכד', וכך ליצור את הסכם הגירושין שלכם. אתם מכירים את התא המשפחתי שלכם, הסכם הגירושין צריך לתת פתרונות, לפעמים יצירתיים, שמתאימים לתא זה.

ראינו הסכמים בהם להורים ילד קטן והם העדיפו לחלק את חג הפורים כך שכל הורה יהיה עם הילד ויוכל לחוות עימו את שמחת החג, לצד הורים אשר בחרו, מסיבות דתיות או אחרות, לחלק חלק מהחגים בצורה קבועה כך שאין תחלופה כל שנה. ראינו הסכמים בהם נקבע שכאשר שכר אחד ההורים ו/או הפער בין שכר ההורים יהיה סכום זה או אחר (הצגת טופס 106) סכום המזונות ישתנה. כמו כן, ההורים יכולים להחליט שהיום האחרון של החופשה הגדולה יהיה באופן קבוע יום מתחלף, כך שכל הורה יזכה להלין את הילדים לפני היום הראשון לתחילת שנת הלימודים וללוות אותם ביום הראשון ללימודים למוסד החינוכי - הכל בהתאם למתאים לתא המשפחתי שלכם.

ראוי לציין שבדיוק כפי שההורים צריכים להיות גמישים בהחלפת ימים מידי פעם, כך גם לעיתים לגבי החגים. למשל יום העצמאות כשהילד כבר מבלה עם החברים וההורים גרים בערים שונות. לא כל דבר ניתן לרשום מראש בהסכם הגירושין.

המלצה חשובה נוספת להורים, בעיקר בתחילת הדרך, אשר אינה חלק מהסכם זה, היא שכל מקבץ חגים (בעיקר עבור חגי תשרי וחגי האביב) יכינו ההורים טבלה עם חלוקת זמני השהות לכל יום בחגים כולל שעות מעבר הילדים מבית לבית. כך יסכמו ההורים מראש את החלוקה וימנעו ממריבות מיותרות שהחגים עלולים להביא איתם, למשל כאשר חלוקת ימי החג היא שווה אך יש מספר אי זוגי של ימים. [טבלת חגי אביב שנת 2020 כדוגמא.](https://shared-parenting.co.il/wp-content/uploads/2020/03/%D7%97%D7%9C%D7%95%D7%A7%D7%AA-%D7%97%D7%92%D7%99-%D7%90%D7%91%D7%99%D7%91-%D7%9C%D7%94%D7%A1%D7%9B%D7%9D-%D7%92%D7%99%D7%A8%D7%95%D7%A9%D7%99%D7%9F.docx)

**לתשומת לבכם**: אין בהסכם זה התייחסות לנושאים חלוקת הרכוש והסדרת חובות וקצבאות פרישה למיניהן. יש להגיע להסכמות בנושאים אלה ולהוסיף אותם להסכם.

לאחר ששני ההורים מסכימים לתוכן הסכם הגירושין, מגיע שלב אישורו בבית המשפט או בבית הדין הרבני. הליך מתן וקבלת הגט מתבצע אך ורק בבית הדין הרבני.

על מנת לתת להסכם תוקף של פסק דין (שניתן לאכיפה בהמשך) עליכם למסור במזכירות [בית המשפט](https://shared-parenting.co.il/family-court/) או [בית הדין הרבני](https://shared-parenting.co.il/rabbinical-court/) שלושה עותקים, כאשר בכל עמוד חותמים בראשי תיבות ובעמוד האחרון חתימה מלאה. לאחר מכן תקבלו מועד להגעה לאישור ההסכם. מומלץ לאשר תחילה את ההסכם בבית המשפט על פי הכללים של מערכת המשפט האזרחית ולהמשיך, מי שצריך, לבית הדין הדתי להשלמת הגירושין מבחינה הלכתית.

בדיון השופט/הדיין יקריא את ההסכם, לעיתים יסביר ויתקן סעיף זה או אחר, ואם הצדדים יסכימו לאשרו יחתום עליו ויאשרו כפסק דין.

השופט/דיין בודק שההורים אכן מבינים את המוסכם בהסכם, וכי הם מאשרים בפניו כי חתמו עליו מרצון חופשי, ללא כפיה או עושק, וכי ההסכם אינו כולל תנאים בלתי חוקיים. הבדיקה החשובה מכל היא כמובן שטובת הילדים נשמרה ונלקחה בחשבון.

יש לכם תוספות או הערות? מצאם טעות? תמיד נשמח למשוב. Guyraveh04@gmail.com

**הסכם גירושין**

**ההורים**:

|  |  |
| --- | --- |
| שם האם: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ת.ז. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_     כתובת נוכחית: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_מספר טלפון: \_\_\_\_\_\_\_\_\_\_\_\_\_\_\_\_\_\_\_\_\_\_דוא"ל:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | שם האב: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ת.ז. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_     כתובת נוכחית: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_מספר טלפון: \_\_\_\_\_\_\_\_\_\_\_\_\_\_\_\_\_\_\_\_\_\_דוא"ל:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**הילדים** (כל ילד/ה לחוד וכן כל הילדים יחדיו יקראו להלן: "הילדים"):

שם הילד/ה          מין  מס' ת.ז              תאריך לידה

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **מבוא:**
2. ההורים מודעים ומכירים בכך כי הדרך הנכונה והטובה ביותר עבורם ועבור ילדיהם הינה הגעה להסכמות מתואמות ביניהם בדרכי שלום, והם מצהירים על כוונתם לעשות כל הנדרש לקידום הדיאלוג ביניהם, להידברות נאותה ולפניה לדפוסי פתרון מחלוקות בהסכמה.
3. ההורים מצהירים כי הסכם זה נערך מתוך הכרה כי טובת כל אחד מילדיהם היא שיקול ראשון במעלה וכי יפעלו לצורך קידום:
	1. מעורבות שני ההורים בגידול ילדיהם.
	2. שיתוף ילדיהם ושמיעת דעתם בהתאם לגילם, בגרותם, הבנתם וכיבוד רצונם במידת האפשר.
	3. שמירה על קשר אישי, סדיר, הדוק, רצוף ומשמעותי של ילדיהם עם שני ההורים ומשפחתם המורחבת, במגוון ההקשרים ההוריים.
	4. שיתוף פעולה בין ההורים בעניינים הנוגעים לילדיהם, לטובתם.
	5. מניעת חשיפת ילדיהם למחלוקות בין ההורים, כמיטב יכולתם ושמירה על כבוד ההורה האחר.
	6. יישוב מחלוקותיהם בדרכי שלום.
4. שני ההורים יחדיו הינם האפוטרופוסים הטבעיים של ילדיהם הקטינים עפ"י חוק הכשרות המשפטית והאפוטרופסות, התשכ"ב – 1962.

ההורים מודעים ומבינים שמשמעותה של [האפוטרופסות](https://shared-parenting.co.il/guardianship/) היא כי כל החלטה **מהותית** הקשורה לילד (מלבד מקרי חירום) חייבת להתקבל על ידי שני ההורים יחדיו. באין הסכמה יפעלו ההורים על פי מנגנון יישוב הסכסוכים הקבוע בסעיף 11 בהסכם.

ההורים מתחייבים לפעול בכל הקשור לאפוטרופסותם מתוך כיבוד עקרון טובת הילדים ותוך שיתוף פעולה מלא ביניהם, מראש ולא בדיעבד.

1. כללי:
	1. ההורים, יחד ולחוד, ידאגו לטיפול, חינוך ובריאות ילדיהם.
	2. ההורים יחנכו את הילדים לכיבוד ולהערכה לכל אחד מהם ולבני משפחותיהם.
	3. כל אחד מההורים, בזמני שהותו עם הילדים, יאפשר חיזוק והעמקת הקשר של הילדים עם בני המשפחה המורחבת.
	4. כל אחד מההורים מסכים שההורה האחר יקבל מידע מכל גוף שהילדים קשורים אליו (אין בכך כדי לפטור הורה מהחובה להעביר בעצמו כל מידע להורה האחר).
	5. ההורים יעדכנו איש את רעהו באופן שוטף לגבי אירועים או דברים הנוגעים לילדים. מסיבות/אירועים בגן ובבית הספר, חוגים, תנועת הנוער וכו'. עדכונים מסוג זה יימסרו להורה האחר במועד המוקדם ביותר שניתן, אולם באחריות כל אחד מההורים להתעדכן בקבוצות וואטסאפ ומייל, לרבות הקבוצות החינוכיות של הילדים.
2. הילדים יהיו (ההבדלים בין שתי ההגדרות הבאות לא מהותיים כיום ואין להם כל השפעה על מזונות הילד או חלוקת זמני השהות. מוזמנים לקרוא על הנושא [כאן](https://shared-parenting.co.il/joint-custody/)):

□ באחריות הורית משותפת של שני ההורים.

□ במשמורת משותפת של שני ההורים.

1. קבלת מידע הנוגע לילדים:

כיום, רק ההורה אשר הילד רשום בכתובתו, לרוב האם, ימשיך לקבל את כל המידע הנוגע לילד מהגופים השונים. על ההורה האחר, לרוב האב, לפעול (לפנות ולבקש) על מנת לקבל את המידע מהגופים השולחים.

לפיכך, ההורה אשר הילדים אינם רשומים במענו (ראו סעיף 8א') ירשום במירשם האוכלוסין את כתובתו ככתובת שנייה לקבלת מידע (תקף רק לקבלת מידע מהרשות המקומית ומידע חלקי מהביטוח הלאומי) ויפנה לשאר הגופים המוזכרים בלשון החוק (למשל המוסד החינוכי) בפניה נפרדת - [ראו כאן](https://shared-parenting.co.il/information-about-the-child/).

הורה אשר מקבל מידע הנוגע לבריאותו ו/או חינוכו ו/או כל עניין אחר הנחשב או יכול להיחשב כחשוב בעיני ההורה האחר, יעדכן את ההורה האחר בדבר אותו מידע וזאת בהקדם האפשרי.

1. **בריאות:**

 מוזמנים לקרוא על הנושא [כאן](https://shared-parenting.co.il/child-health/).

1. כל הורה אחראי להעניק לילדים בזמן שהייתם אצלו טיפול בריאותי רפואי **שוטף או דחוף**, לרבות ביקור אצל רופא, מעקב רפואי, מתן תרופה וכד', תוך עדכון ההורה האחר בהקדם האפשרי.
2. כל אחד מההורים מסכים שההורה האחר יקבל מידע מכל אדם או גוף שעיסוקו בבריאותם הגופנית או הנפשית של ילדיהם.
3. במידה ועדיין אין בידי ההורים שני כרטיסים מגנטיים לילד, \_\_\_\_\_\_\_\_\_\_\_\_\_\_[שם ההורה] ידאג להוצאת כרטיס מגנטי שני מקופת החולים בה מבוטחים הילדים.
4. פנקסי החיסונים של הילדים יוחזקו אצל \_\_\_\_\_\_\_\_\_\_\_[שם ההורה].
5. ביטוח בריאות עבור הילדים:

הילדים יהיו מבוטחים בביטוחי הבריאות על פי חוק ביטוח בריאות ממלכתי באמצעות קופת חולים \_\_\_\_\_\_\_\_\_\_\_\_\_\_.

□ בנוסף, הילדים יהיו מבוטחים באותה קופה בביטוח בריאות משלים כדלקמן (לא חובה): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ אחר \_\_\_\_\_\_\_\_\_\_\_\_.

 □ בנוסף, הילדים יהיו מבוטחים בביטוח בריאות פרטי בחברת ביטוח כדלקמן (לא חובה): \_\_\_\_\_\_\_\_\_\_, ביטוח פרטי זה ישולם\_\_\_\_\_\_\_\_\_\_\_\_\_.

1. קבלת החלטות **מהותיות** בענייני בריאות:

החלטות מהותיות הקשורות לנושאי בריאות הילדים יתקבלו בהסכמה מראש בין ההורים. הסכמה לטיפול או לתרופה מסוימת אין משמעה התחייבות בלתי מוגבלת בזמן ורשאי הורה לחזור בו מהסכמתו בחלוף זמן סביר ובהתראה סבירה מראש.

* 1. קבלת החלטה, מתן הסכמה, בחירת הרופא או אישור לטיפול רפואי בילדים שאינו במסגרת טיפול שבשגרה תעשה בהסכמת שני ההורים.

 בהעדר הסכמה:

□ על פי המלצת הגורם המקצועי הרלוונטי.

□ על פי החלטת\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

□  אחר\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. קבלת החלטה, מתן הסכמה, בחירת מטפל או אישור לתת לילדים טיפול של רפואה אלטרנטיבית/משלימה/שיניים וכד' תעשה בהסכמת שני ההורים.

בהעדר הסכמה*:*

□ על פי המלצת גורם מקצועי \_\_\_\_\_\_\_\_\_\_\_\_\_\_\_\_

□ על פי החלטת\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

□ אחר\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. קבלת החלטה, מתן הסכמה, בחירת מטפל או אישור לתת לילדים טיפול פסיכולוגי או פסיכיאטרי תעשה בהסכמת שני ההורים.

בהעדר הסכמה:

□ על פי המלצת גורם מטפל מקצועי/ רופא משפחה / פסיכולוג / פסיכיאטר / יועץ חינוכי / גורם אחר העובד עם הילדים.

□ על פי החלטת\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

□ אחר\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **במקרה חרום** - בו קיימת סכנה מיידית לשלומם של הילדים ו/או לבריאותם, לכל הורה הזכות והחובה לאשר טיפול רפואי כגון טיפול שיניים או ניתוח דחוף, וזאת לאחר שנקט באמצעים סבירים, בנסיבות העניין, להשגת הסכמתו של ההורה האחר. לא הצליח ההורה ליידע בטרם הפעולה הרפואית הדחופה, חלה עליו החובה ליידע את ההורה האחר על כך בהקדם האפשרי, מייד לאחר שהדבר יתאפשר.
2. **חינוך:**
3. קביעת מסגרות הלימוד (רלוונטי עבור הילדים אשר כבר נמצאים במסגרות החינוך):

הילדים ימשיכו ללמוד במסגרת החינוך הנוכחית או במסגרת חינוכית אחרת המשתייכת לאותו זרם חינוכי.

במידה ואחד ההורים מבקש לשנות מסגרת חינוכית/זרם חינוכי, ההורים יסכימו ביניהם על המסגרת החינוכית של ילדיהם. ככל והילד בגיל מתאים תוך שיתופו בהחלטה.

בהעדר הסכמה, ההורים יפעלו לפי מנגנון יישוב הסכסוכים הקבוע בסעיף 11 בהסכם.

1. קבלת מידע והתייעצות:

מוזמנים לקרוא על נושא ההתנהלות מול המוסד החינוכי [כאן](https://shared-parenting.co.il/educational-institutions/).

1. החלטות הקשורות לנושאי חינוך הילדים, כולל בחירת המוסד החינוכי, ובכל גיל, יתקבלו בהסכמה ומראש בין ההורים.
2. הורה המבצע את הרישום למוסד החינוכי (לאחר שהוסכם עליו בין ההורים) יידע את ההורה האחר על ביצוע הרישום עם ביצועו, ויעדכן על כל הודעה נוספת שתתקבל בעניין הרישום. מוזמנים לקרוא על נושא רישום הילד למוסד חינוכי [כאן](https://shared-parenting.co.il/divorced-parents-registration-first-grade-kindergarten/).
3. כל אחד מההורים מסכים שכל הורה יהיה בקשר מול מערכת החינוך. כל הורה יקבל מידע מכל אדם או גוף הקשור בחינוכם של הילדים, לרבות מידע על אסיפות הורים, התקדמותם של הילדים בלימודים, רווחתם ומידע על אירועים במסגרת החינוכית בה הם נמצאים. כל הורה רשאי להתייעץ עם כל גורם מקצועי במסגרת החינוכית בה נמצאים הילדים.
4. שמותיהם ופרטיהם של שני ההורים יופיעו ברשומות המסגרות החינוכיות של ילדיהם (כולל במערכת המחשב בבית הספר – מערכת מנב"ס) לשם קבלת מידע, יידוע במקרה חירום ורישום ברשימת הקשר הכיתתית של הילדים. כיום רישום פרטי שני ההורים בבתי הספר לא נעשה כברירת מחדל, ולכן על כל אחד מההורים חלה האחריות לדאוג לכך שפרטי שני ההורים ימסרו למסגרות החינוכיות כמה שיותר מוקדם.
5. כל אחד מן ההורים מסכים כי לשני ההורים הזכות והחובה לחתום על תעודות הילדים.
6. השתתפות בפעילויות של המסגרת החינוכית:

לשני ההורים הזכות לקחת חלק בכל הפעילויות במסגרת החינוכית של ילדיהם לרבות, אירועים בית ספריים, אסיפות הורים, מסיבות, טקסים, אירועים מיוחדים, טיולים וכד'.

בפעילויות שאינן מאפשרות השתתפות של יותר מהורה אחד, ההורים יתאמו ביניהם מי מהם ישתתף בפעילות, ובאין הסכמה ישתתף ההורה:

□ אצלו מתעורר הילד בבוקר בהתאם לחלוקת זמני השהות במועד האירוע.

□ לסירוגין, בהתאם לאפשרויות שני ההורים, כך ששני ההורים יוכלו לאורך זמן להשתתף בפעילויות אלו עם הילד.

1. חוגים, תנועות נוער ופעילויות דומות (להלן - "פעילויות"):

□ בחירת הפעילויות ומספרן תעשה בהסכמה בין ההורים לאחר היוועצות עם הילד.

□ ההורים מסכימים בזאת על חוג אחד לכל ילד בעלות ממוצעת של חוג במתנס המקומי. כל

 חוג מעבר לכך יהיה רק בהסכמת שני ההורים ומראש.

□ כל הורה, בזמני השהות אצלו, רשאי לרשום את הילדים לכל פעילות שיבחר כאשר הוא

 נושא בנטל הכספי. רצוי כמובן לתאם את הפעילות עם ההורה האחר מראש.

□ אחר \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

□ כל הורה אחראי להשתתפות ילדיו בפעילויות בעת שהותם עימו.

 ה. שיעורים לתגבור הלימודים ("שיעורי עזר"):

החלטה בדבר השתתפות הילדים בשיעורים פרטיים לתגבור הלימודים תתקבל (ניתן למלא יותר מאפשרות אחת):

□ על פי בקשת הילד ובהסכמת שני ההורים.

□ בהסכמה בין ההורים ולאחר היוועצות עם הילד.

□ בהעדר הסכמה בין ההורים יכריע בעניין קיום שיעורי התגבור המורה המלמד את הילד

 את המקצוע בו נדרש תגבור.

□ אחר\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **זמני שהות:**
* בבוא ההורים לקבוע את חלוקת זמני השהות בה ישהו הילדים עם כל אחד מהם, יראו את טובת הילדים כשיקול ראשון במעלה ולא יעדיפו את ענייניהם האישיים ונוחותם.
* שהותם של הילדים לפרקי זמן ממושכים יותר אצל אחד ההורים, אם לפי התוכנית ההורית ואם בנסיבות חריגות, לא תגרע מהאחריות ההורית המשותפת, מקבלת החלטות חשובות בחיי הילדים במשותף ומהקשר ההורי האישי, המשמעותי, הישיר והסדיר של הילדים עם שני ההורים.
* ההורים מתחייבים לנהוג בעניין חלוקת זמני השהות בגמישות הדדית ככל שיעלה הצורך, אם בגלל אירועים משפחתיים, אם מסיבות אישיות של מי מהם. ההורים יעשו כמיטב יכולתם כדי להגיע להסכמה הדדית ולתיאום מלא, תוך התחשבות בעיסוקיהם של ההורים.
* מעבר למפורט בתוכנית חלוקת זמני השהות, כל אחד מההורים יכול לקחת את הילדים לאירועים משפחתיים (מקרבה ראשונה), גם אם הדבר כרוך בסטייה מהתוכנית. כל זאת בהודעה ותיאום מראש.
* ההורים לא ייזמו ולא יקבעו כל פעילות עבור הילדים בימים ובשעות בהם הילדים שוהים אצל ההורה האחר ללא הסכמה מפורשת של אותו הורה.
* כל הורה אחראי לפעילותם השוטפת של הילדים בעת שהותם אצלו (חוגים, שיעורים, הכנה למבחנים, פגישות עם חברים וכיוצ"ב).
1. **חלוקת זמני שהות**

**אפשרות רישום א':**

מפורטת בזאת תוכנית חלוקת זמני השהות של הילדים עם הוריהם, באופן שבו בכל עת יהיה הורה שאחראי לילדים.

 במחזוריות של שבועיים, ישהו הילדים באמצע השבוע אצל כל אחד מההורים בהתאם לפירוט המופיע להלן מסיום השהות במסגרת החינוכית (מוסד חינוכי מוגדר כגן, בי"ס, צהרון, פעוטון, מעון, מטפלת וכד'), ועד למחרת, למסגרת החינוכית ובסופי השבוע לסירוגין:

\* במידה ובימים מסויימים הילדים נמצאים עם ההורה רק בשעות אחר הצהרים והם הולכים לישון בבית ההורה האחר, אנא רשמו זאת ביום המתאים כולל שעת המעבר. **חשוב לרשום את חלוקת זמני השהות אצל כל הורה כך שתקיף את כל שעות היממה והשבוע**.

□ במהלך השבוע הראשון הילדים ישהו אצל \_\_\_\_\_\_\_\_\_ (האם, שם ההורה), בימים:

 א', ב', ג', ד', ה' ו' ש' (סמנו בעיגול ו/או מחקו המיותר) מסיום הלימודים ועד למחרת, למסגרת החינוכית. במידה וחלק מהימים אינם כוללים לינה יש לרשום זאת ולהוסיף את שעת המעבר.

 ואצל\_\_\_\_\_\_\_\_\_ (האב, שם ההורה), בימים:

 א', ב', ג', ד', ה' ו' ש' (סמנו בעיגול ו/או מחקו המיותר) מסיום הלימודים ועד למחרת, למסגרת החינוכית. במידה וחלק מהימים אינם כוללים לינה יש לרשום זאת ולהוסיף את שעת המעבר.

□ במהלך השבוע השני הילדים ישהו אצל \_\_\_\_\_\_\_\_\_ (האם, שם ההורה), בימים:

 א', ב', ג', ד', ה' ו' ש' (סמנו בעיגול ו/או מחקו המיותר) מסיום הלימודים ועד למחרת, למסגרת החינוכית. במידה וחלק מהימים אינם כוללים לינה יש לרשום זאת ולהוסיף את שעת המעבר.

 ואצל\_\_\_\_\_\_\_\_\_ (האב, שם ההורה), בימים:

 א', ב', ג', ד', ה' ו' ש' (סמנו בעיגול ו/או מחקו המיותר) מסיום הלימודים ועד למחרת, למסגרת החינוכית. במידה וחלק מהימים אינם כוללים לינה יש לרשום זאת ולהוסיף את שעת המעבר.

**אפשרות רישום ב':**

רישום חלוקת זמני השהות של כל הורה בטבלה המצורפת. באתר תוכלו למצוא דוגמאות לרוב לאפשרויות חלוקת זמני השהות. ראו [כאן](https://shared-parenting.co.il/temporary-stay/).

|  |  |  |  |  |  |  |  |
| --- | --- | --- | --- | --- | --- | --- | --- |
|   | א | ב | ג | ד | ה | ו | ש |
| שבוע 1 |  |  |  |  |  |  |  |
| שבוע 2 |  |  |  |  |  |  |  |

1. **מחלה, שביתה או חופשה בלתי צפויה** (כולל יום בחירות והשבתה מטעם המדינה).

החובה לדאוג, לטפל ולהשגיח על כל אחד מהילדים במקרים בהם הילד אינו יכול להיות במסגרת החינוכית עקב מחלה, שביתה, חופשה בלתי צפויה, יום בחירות, השבתה, וכו' תהא על:

□ ההורה אצלו התעוררו הילדים בבוקר. הורה זה יהיה אחראי לילד עד למועד בו על פי התוכנית ההורית הילד עובר להורה האחר. היה וההורה אינו יכול לשהות עם הילד בעצמו (וגם ההורה האחר אינו יכול להיות עם הילד) חלה עליו האחריות למצוא סידור חילופי אצל קרוב משפחה מדרגה ראשונה או צד ג' ולממנו במידת הצורך.

□ אחר \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **חגים וחופשות**
2. התוכנית לחלוקת זמני השהות בחגים ובחופשות (**מועדי החופשה הם כפי שנקבעו על ידי משרד החינוך (כולל אסרו חג) או המסגרת החינוכית בה שוהים הילדים**), כולל זמני שהות בסופי שבוע הנופלים על חג או חופשה, גוברת על התוכנית ההורית הרגילה המפורטת בסעיף 4א' לעיל.
3. חלוקת זמני השהות בחגים ובחופשות תהיה על פי הפירוט הבא:

**אפשרות רישום א':**

* 1. במחזוריות של שנתיים הילדים ישהו בכל חג לחילופין אצל כל אחד מההורים, כך שבמהלך השנתיים הילדים יבלו את כל החגים עם כל אחד מההורים:

|  |  |  |
| --- | --- | --- |
| חג/חופשה | שנה א' | שנה ב' |
| אבא | אמא | אבא | אמא |
|  ראש השנה  |   |   |  |  |
|  יום הכיפורים  |   |   |   |   |
| סוכות | מחצית ראשונה |   |   |   |   |
| מחצית שנייה |   |   |   |   |
| חלוקה אחרת:  |   |   |   |   |
| חנוכה | מחצית ראשונה |   |   |   |   |
| מחצית שנייה |   |   |   |   |
| חלוקה אחרת:  |   |   |   |   |
|  פורים |   |   |   |   |
| פסח | חופשה מקדימה לפסח – מחצית ראשונה |  |  |  |  |
| חופשה מקדימה לפסח – מחצית שניה |  |  |  |  |
| ערב חג ומחצית ראשונה של חול המועד |   |   |   |   |
| מחצית שניה של חול המועד וחג שני |   |   |   |   |
| חלוקה אחרת: |   |   |   |   |
|  יום העצמאות |  |  |  |  |
|  ל"ג בעומר |  |  |  |  |
|  שבועות |  |  |  |  |

**אפשרות רישום ב':**

בשנה הראשונה ישהו הילדים עם האב בחגים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

בשנה הראשונה ישהו הילדים עם האם בחגים:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

וכך כל שנה לחילופין.

1. בימי החופשה ממוסדות החינוך בנוסף ומעבר לימי החג המצוינים כחגי ישראל (ימי החופשה המקדימה לפסח, וכדומה):

□ בחלוקה שווה, כך שאם הילדים נמצאים אצל הורה אחד בחג ראשון של פסח, אזי

 הילדים יהיו עם אותו הורה גם במחצית הראשונה של ימי החופשה (אותם ימים כפי

 שהוגדרו במערכת החינוך מעבר לימי החג), ובמחצית השנייה אצל ההורה האחר.

□ כבכל ימות השנה כמפורט בסעיף 4 א'.

□ אחר \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. במקרה בו המעבר מהורה להורה הוא בערב החג, המעבר להורה איתו הילדים נמצאים בחג יהיה בשעה \_\_\_\_\_\_\_.
2. כאשר הילדים עוברים מבית לבית (במהלך חגים ארוכים כמו סוכות, חנוכה, פסח) המעבר יעשה בשעה \_\_\_\_\_\_\_\_\_.
3. חלוקה אחרת ו/או הערות ותוספות לחלוקת החגים (למשל: אסרו חג, חלוקה מיוחדת לאנשים דתיים, מקרים בהם הילדים עוברים להורה האחר במהלך החג וכו'):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. עם סיום החג / החופשה יחזרו לחול זמני השהות הרגילים, כמפורט בסעיף 4א' לעיל.
2. בתום ימי החג, זמני השהות בסופי שבוע:

□ ימשיכו כפי שהיו לפני החג.

□ ימשיכו את הסדר שנוצר בעקבות השינויים בחג.

\* ישנם הורים ששבתות קבועות מאוד חשובות להם. אם בגלל משפחה, פגישות עם חברים או בן/בת זוג חדשים.

1. ניוד הילדים בחגים ומועדים מיוחדים יהיה בהתאם לסעיף ראשי 5 שבהמשך.
2. **חופשת הקיץ:**
3. ההורים מסכימים לתאם קייטנות ואת זמני שהות הילדים אצל כל אחד מהם במהלך החופשה עד ל- 1 ביוני של אותה שנה. חופשות ונסיעות יקבעו לפחות \_\_\_\_\_\_\_\_ לפני חופשת הקיץ ובהתאם לסעיפים 6 ו- 7 להלן.
4. במהלך חופשת הקיץ זמני השהות עם כל אחד מההורים יהיו כדלקמן (סמן את המשבצת/ המשבצות המתאימה/ות):
5. בזמן שהותם של הילדים בקייטנה או בכל מסגרת חינוכית אחרת (כולל עם מטפלת):

□ בהתאם לתוכנית ההורית הרגילה, כמפורט בסעיפים 4 לעיל.

□ ההורים יקבעו תוכנית חלוקת זמני שהות שווה. (יש לרשום תוכנית זו בסעיף זה):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

□ הילדים ישהו בשבוע הראשון אצל\_\_\_\_\_\_\_\_\_ [שם ההורה] ובשבוע השני אצל \_\_\_\_\_\_\_\_\_ [שם ההורה] וכך לחילופין עד סוף הקייטנה/ות למעט אם מי מההורים יבקש לצאת עם הילדים, כולם או חלקם, לחו"ל.

1. בימים בהם הילדים לא נמצאים בקייטנה או במסגרת חינוכית אחרת:

□ בהתאם לתוכנית ההורית הרגילה, כמפורט בסעיפים 4 לעיל.

□ ההורים יקבעו תוכנית חלוקת זמני שהות שווה. (יש לרשום תוכנית זו בסעיף זה):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

□ הילדים ישהו בשבוע הראשון אצל\_\_\_\_\_\_\_\_\_\_ [שם ההורה] ובשבוע השני אצל \_\_\_\_\_\_\_\_\_ [שם ההורה] וכך לחילופין עד סוף החופשה הגדולה למעט אם מי מההורים יבקש לצאת עם הילדים, כולם או חלקם, לחו"ל.

1. **ניוד (הסעות):**

 מוזמנים לקרוא על הנושא [כאן](https://shared-parenting.co.il/distribution-of-the-burden-of-travel/).

1. ההורים, או מי מטעמם, מתחייבים לדאוג לניוד הילדים על פי לוח הזמנים שנקבע בתוכנית ההורית וכן לניודם לצורך קיום פעילויותיהם השונות (מוסד חינוכי, פעילות חברתית, חוגים, בית ההורה האחר וכד').
2. כל הורה אחראי לניוד הילדים לחוגים, פעילויות חברתיות וכו', במהלך זמני השהות של הילדים איתו.
3. ניוד הילדים בין בתי ההורים בימים בהם הילדים לא יילכו למוסדות הלימודים יחולק באופן הבא:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **נסיעות לחו"ל**:

הוצאת קטין מחוץ לגבולות המדינה אסורה ללא קבלת הסכמה מראש ובכתב מההורה האחר.

הורה אשר מעוניין לטוס עם הילדים לחו"ל יעדכן את ההורה האחר ויקבל את אישורו לפני שירכוש כרטיסי טיסה ולפני שיודיע לילדים על הטיסה הצפוייה, ובהודעה מוקדמת של לפחות \_\_\_\_\_\_\_\_\_\_ ימים.

* 1. ההורים מסכימים כי כל אחד מהם רשאי לנסוע לחופשה עם הילדים לחו"ל כמפורט להלן:

 (לתשומת לבכם בסעיף זה כדאי להתייחס לכל הנקודות).

* לתקופה שלא תעלה על \_\_\_\_\_\_ ימים, ובצירוף תוכנית הטיול, מועדי נסיעה וחזרה והסדרי הקשר עם ההורה האחר (ניתן לקבוע משכי נסיעה מקסימליים שונים בהתאם לגילם של הילדים).
* הוצאות הנסיעה של הילד, לרבות הנפקת ויזה ליעד, ביטוחים רפואיים ואחרים, וכו', יהיו באחריותו של ההורה המבקש להוציאו לחו"ל.
* ההורה הנוסע ידאג לתקשורת רציפה עם ההורה הנשאר.
* ההורים מסכימים כי אי החזרתם של הילדים מחופשה בחו"ל במועד המוסכם כאמור לעיל, למעט במקרים בהם הסכימו ביניהם על הארכת הנסיעה או שהעיכוב נבע ממחלה, שביתה או אילוץ אחר שאינו בשליטת ההורה, תחשב להרחקה בלתי חוקית של הילדים כמשמעותה בסעיף 3 לתוספת לחוק אמנת האג (החזרת ילדים חטופים), התשנ"א-1991, ותזכה את ההורה האחר בסעדים הנקובים בחוק.
* נסיעה שמשכה מעל התקופה האמורה תעשה בתיאום ובהסכמה מפורשת, ובכתב, של ההורה האחר.
	1. למרות האמור לעיל, ההורים מסכימים כי לא יצאו עם הילדים לחו"ל, אלא בתיאום ובהסכמה מפורשת, ובכתב של ההורה האחר:

□ למדינה מן המדינות הבאות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

□ לכל מדינה שהמדינה (משרד החוץ, כוחות הביטחון, משרד הבריאות וכו'), בעת תכנון הנסיעה עם הילדים, ממליצה לא להגיע אליה לפי האמור באתרם, נתון לשינויים שיכולים להיות באתרים אלה מעת לעת.

□ במידה וישנם חילוקי דעות בעניין נסיעה של אחד ההורים עם הילדים ליעד מסוים או במועד מסוים, יפעלו הצדדים על פי מנגנון יישוב הסכסוכים הקבוע בסעיף 12 בהסכם.

□ במידה ויש הנחיות של משרד הבריאות ליעדים מסוימים, למשל חיסונים, הן יקוימו לפני היציאה לחו"ל.

□ אחר\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ב. נסיעות הילדים לחו"ל לבדם:

החלטה בדבר נסיעות הילדים לחו"ל ללא אחד ההורים תתקבל (ניתן למלא יותר מאפשרות אחת):

□ על פי בקשת הילד ובהסכמת שני ההורים.

□ אחר\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ג. דרכוני הילדים יהיו אצל:

□ \_\_\_\_\_\_\_\_\_\_ [שם ההורה]. ההורים מסכימים שהמחזיק בדרכון אינו יכול לסרב לתת

 אותו להורה האחר או לעשות בו שימוש ללא הסכמת וידיעת ההורה האחר.

□ אדם אחר, שפרטיו הם: ­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_

* ההורה המשתמש בדרכון מתחייב מייד לאחר חזרתו עם הילדים ארצה להחזיר את הדרכון למחזיק הדרכון כפי שנקבע לעיל.
* במידה ולילדים טרם הוצא דרכון, ההורים יוציאו דרכונים לילדים תוך \_\_\_\_\_\_\_\_ חודשים מיום חתימת הסכם זה. לשם כך שני ההורים יגיעו, יחדיו או בנפרד, למשרד הפנים כנדרש ויחתמו על הטפסים הנדרשים לשם הוצאת דרכון לקטין אשר הוריו פרודים/ גרושים. הסבר על הוצאת דרכון ראו [כאן](https://shared-parenting.co.il/passport-lecture-divorced-parents/).
1. **חופשות, היעדרויות:**
* ההורים מסכימים כי לכל אחד מההורים הזכות לקחת את הילדים לחופשה עימו בארץ ובלבד שיודיע ויתאם זאת עם ההורה האחר לפחות \_\_\_\_\_\_\_ ימים לפני החופשה.

* הורה שלא יהיה זמין לתקופה מסיבה כל שהיא (מילואים, נסיעת עבודה לחו"ל, חופשה ללא הילדים בארץ או בחו"ל, וכד') יידע את ההורה האחר מוקדם ככל האפשר. במידת האפשר ישהו הילדים בתקופה זו עם ואצל ההורה האחר, אולם, אם מכל סיבה שהיא לא יתאפשר הדבר, ההורה הלא זמין אחראי לדאוג לסידור חלופי סביר
(ולמימונו במידת הצורך) אצל בן משפחה מדרגה ראשונה או צד ג'. במקרה זה, זמני השהות עם ההורה הנשאר יתקיימו כסדרם.
1. **מקום מגורים:**

סעיף זה מתייחס כמובן עד להגיעו של הקטן בילדים לגיל 18. מוזמנים לקרוא על נושא מעבר מקום מגורים [כאן](https://shared-parenting.co.il/moving/).

* 1. ההורים מסכימים כי מרכז חייהם של הילדים יהיה בישראל והמען של הילדים (ניתן לרשום במרשם האוכלוסין מען אחד בלבד) שירשם במרשם האוכלוסין יהיה כתובת האם/האב (סמנו בעיגול ו/או מחקו המיותר), אלא אם כן יסכימו שני ההורים בכתב אחרת.
	2. ההורים מסכימים כי כל הורה יעשה כמיטב יכולתו לא להעתיק את מקום מגוריו במהלך שנת הלימודים.
	3. הורה לא יעתיק את מקום מגוריו (עם או ללא הילדים) למרחק העולה על רדיוס של \_\_\_\_\_\_\_\_ק"מ ו/או זמן נסיעה בבוקר למוסד החינוכי העולה על\_\_\_\_\_דקות (לבחירתם אם לקבוע סעיף זה לפי רדיוס/זמן נסיעה/שניהם יחדיו), על מנת לאפשר את המשך קיומה של התוכנית ההורית כפי שפורטה לעיל.
	4. הורה המבקש לשנות את מקום מגוריו (עם הילדים או בלעדיהם), למרחק/זמן נסיעה העולה על המצוין בסעיף ג לעיל, יודיע על כך בכתב להורה הנשאר לא פחות מ 90 ימים מראש. מעבר מגורים שכזה מחייב אישור והסכמה בכתב של ההורה הנשאר ובמידת הצורך עדכון הסכם הגירושין בהתאם כדי להבטיח את מימוש אחריותם ההורית של שני ההורים.
	5. בעדכון ההסכם עקב מעבר מקום מגורים ניתן לשקול התחשבות בעלויות נסיעה וחלוקתן כמו גם בזמני הנסיעה.
	6. באין הסכמה יפעלו הצדדים על פי מנגנון יישוב הסכסוכים הקבוע בסעיף 11 בהסכם.
1. **עמידה בתנאי התוכנית ההורית:**
2. ההורים מסכימים כי התוכנית ההורית דלעיל מחייבת אותם לקיים אותה במלואה על מנת להבטיח את אורח חייהם התקין, רווחתם ושלומם של הילדים.
3. ההורים מסכימים כי יעשו כל מאמץ לשהות בעצמם עם הילדים במרבית השעות בהן הילדים באחריותם על פי התוכנית ההורית.
4. כל הורה יתאם עם ההורה האחר כל שינוי, ביטול והחלפה של זמני השהות המוסכמים מבעוד מועד, על מנת לאפשר התארגנות מראש. יודגש כי מדובר בשינויים חד פעמיים וחריגים.
5. שינוי קבוע עקב שינוי נסיבות יעשה בהסכמה או בעזרת מגשר/מתאם הורי, ובלית ברירה יפנו ההורים לבית המשפט.
6. **כלכלת הילד (מזונות והוצאות חריגות):**

הורים אשר בוחרים ללכת [לגישור](https://shared-parenting.co.il/mediation-divorce/) או מגיעים בעצמם להסכמות על הסכם הגירושין שלהם, יכולים לקבוע בהגינות ובהוגנות כל סכום המתאים לתא המשפחתי שלהם, בהתאם לחלוקת זמני השהות ויחס שכר ההורים. זאת דרך המלך.

מזונות מורכבים מהוצאות קבועות (במידה ואכן יש צורך בהן) לצד הוצאות משתנות שתמיד קיימות.

* 1. **העברת דמי מזונות מהורה להורה:**

מוזמנים לקרוא על נושא מזונות הילדים [כאן](https://shared-parenting.co.il/child-support/).

* עד לגיל 18 או בסיום לימודי התיכון – המאוחר מביניהם לגבי כל אחד מהילדים (הורים המעוניינים בכך יכולים להוסיף גם את נושא שנת השירות), מתחייב \_\_\_\_\_\_\_\_\_\_[שם ההורה] להעביר בגין כל ילד, מדי חודש בחודשו, סך של \_\_\_\_\_\_\_\_\_\_₪ למזונות הילד לידי \_\_\_\_\_\_\_\_\_\_[שם ההורה], הכולל את כל צרכיו של הילד מכל מין וסוג לרבות הוצאות מדור והחזקת הבית (כלכלה, מדור, אחזקת מדור, תספורות, תשלום בריאות חובה כולל תרופות שבשגרה, ביטוח בריאות ממלכתי משלים, טלפון, רב קו, הוצאת דרכון, מתנות ימי הולדת לחברים (גם למועדים בהם הילדים בבית ההורה האחר), ביגוד והנעלה לשני הבתים, שונות ילדים (מיני סדקית שלא ניתנים לחיזוי) וכו' (ניתן למחוק את מה שלא רלוונטי ולא כלול בתשלומי המזונות)).

\* כמוסבר באתר, במידה ותגיעו לצערכם לבית המשפט אזי, בהתאם לפסיקה הלא שוויונית כיום, מקובל לקבוע את סכום המזונות במדרגות של עד גיל 6 ואחרי גיל 6. במידה ובחרתם בדרך זו, ניתן פשוט לחלק את הסעיף לעיל לשתי תקופות.

* סכומים אלו ישולמו עד ה- \_\_\_\_ לחודש, אך לא יאוחר מה- 10 לחודש, מידי חודש בחודשו, עבור אותו חודש.
* הסכום יהיה צמוד למדד המחירים לצרכן אשר מפורסם ע"י הלשכה המרכזית לסטטיסטיקה, ויעודכן אחת ל\_\_\_\_\_\_\_\_\_\_ (3 חודשים או שנה), בלי הפרשים לתקופות הביניים. לצורך חישוב ההצמדה, מדד הבסיס הינו \_\_\_\_\_\_\_\_\_ (המדד הידוע ביום חתימת הסכם זה).
1. דמי המזונות יועברו:
	* ישירות מידי חודש לחשבון הבנק של הורה\_\_\_\_\_\_\_\_\_\_[שם ההורה] אשר פרטיו:

בנק \_\_\_\_\_\_\_\_\_\_\_, סניף \_\_\_\_\_\_\_\_\_\_, מספר חשבון \_\_\_\_\_\_\_\_\_\_\_\_\_\_.

* על ידי הוראת קבע בנקאית, לפי פרטי החשבון שלעיל.
* בצ'ק לפקודת ההורה.
1. המוסד לביטוח לאומי ממשיך להעביר קצבת ילדים כפי ששולמה בזמן הנישואים. קצבת הילדים המשולמת ע"י המוסד לביטוח לאומי (כולל מענקים אחרים במידה וישולמו בעתיד על ידי המדינה):

□ תשולם להורה \_\_\_\_\_\_\_\_\_\_[שם ההורה], ותילקח/לא תילקח בחשבון בחישוב דמי

 המזונות שבהסכם זה.

□ תועבר לחיסכון על שם הילד.

1. עם גיוסו של כ"א מהילדים ועד סיום שירות החובה:

 □ לא יהיה תשלום מזונות.

 □ ההורים יחלקו רק את ההוצאת המשתנות (סעיף 2 בהמשך).

 □ יועבר 1/3 מסכום המזונות המצוין בסעיף 1' לעיל עבור כל ילד, בערכו לאותו יום.

 □ ישירות לחשבון הילד.

 □ ל- \_\_\_\_\_\_\_\_\_\_[שם ההורה], כמפורט בסעיף קטן א' לעיל.

1. היה ומי מהילדים הגיע לגיל 18, סיים את לימודיו, אך שרותו הצבאי נדחה מסיבה כזו או אחרת, יופסקו תשלומים אלו ויחודשו עם הגיוס לצבא, למשך תקופת שרות החובה (הורים המעוניינים בכך יכולים להוסיף גם את נושא שנת השירות).
2. היה ומי מהילדים אינו משרת בצבא ו/או מבצע שירות לאומי, ולא מחמת היותו ילד חסוי, יופסקו תשלומים אלו עם סיום לימודיו התיכוניים או עם הגיעו לגיל 18, המאוחר מביניהם.
3. **הוצאות משתנות/חריגות:**

**אפשרות א' -** **חשבון משותף:**

מוזמנים לקרוא על נושא פתיחת חשבון משותף להוצאות משתנות/חריגות [כאן](https://shared-parenting.co.il/a-joint-expense-for-childrens-expenses/).

כל אחד מההורים יעביר בכל תחילת חודש את חלקו בכלכלת הילד לנושא ההוצאות המשתנות, כאשר הסכום יקבע בהסכם הגירושין בהתאם להכנסתו של כל אחד מההורים.

* ההורים יפתחו חשבון בנק משותף\* ממנו ינוהלו הוצאות הילדים. לחשבון זה יופקד מידי חודש סך של \_\_\_\_\_\_\_\_\_\_ ש"ח על ידי \_\_\_\_\_\_\_\_[האב, שם ההורה] וסכום של \_\_\_\_\_\_\_\_ש"ח על ידי \_\_\_\_\_\_\_\_\_\_[האם, שם ההורה].

\* החשבון צריך שיהיה ללא מסגרת או אפשרות ליתרת חובה, וללא אפשרות ללקיחת

 הלוואות.

* החשבון המשותף ישמש לכל הוצאות הילדים שאינן תלויות שהות, כגון: ביטוח בריאות ממלכתי, ביגוד, הנעלה, חוגים ושיעורי עזר, טלפון, תספורות, רב קו, הוצאות חריגות למיניהן כמו משקפיים, טיפולי שיניים, מתנות ימי הולדת לחברים, קייטנה, צהרון וכו'.
* מענק הלימודים של הביטוח הלאומי הניתן מידי שנה לקראת פתיחת שנת הלימודים (כולל מענקים אחרים במידה וישולמו בעתיד על ידי המדינה), כמו גם קיצבת הילדים השוטפת, יופקדו לחשבון המשותף.
* במקרה של הוצאה חריגה חד פעמית מוסכמת, שני ההורים ישלימו את החסר באותו יחס בו הם מפקידים את הכספים בשוטף.
* מעת לעת יבחנו ההורים את צרכי הילדים ויתאימו, במידת הצורך, את הסכומים המופקדים לחשבון המשותף.
* כל הוצאה מעל ל- \_\_\_\_\_\_\_\_ ש"ח, צריך שתהיה בידיעת ובהסכמת שני ההורים, לפני הוצאתה.

**אפשרות ב' - החזרים בין ההורים:**

* 1. הוצאות בריאות חריגות הכרחיות של הילדים אשר אינן מכוסות על ידי חוק ביטוח הבריאות הממלכתי ו/או הביטוח הרפואי המשלים כגון: רפואת שיניים, אורתודנט, פסיכולוג, תרופות שלא בשגרה, טיפולים משלימים, אבחונים, משקפיים, וכיוצ"ב, ישולמו לאחר קיזוז החזרים כאלו ואחרים (במידה ועולה צורך בהחזרים, הם יבוצעו כנגד הצגת קבלות), ולאחר הסכמה מראש של שני ההורים להוצאה:

 □ שווה בשווה על ידי שני ההורים.

 □ הורה ­­­­­\_\_\_\_\_\_\_\_\_\_ [שם ההורה]ישלם %\_\_\_\_\_\_והורה \_\_\_\_\_\_\_\_\_ [שם ההורה]

 ישלם %\_\_\_\_\_\_.

 □ על ידי הורה \_\_\_\_\_\_\_\_\_\_[שם ההורה].

 □ במידת האפשר, כל אחד מההורים יעביר את חלקו ישירות לנותן השרות.

* 1. הוצאות חינוך המשולמות בתחילת שנת הלימודים לגן/ביה"ס לרבות אגרות חינוך, סל תרבות, ועד כיתה, ספרי לימוד ומחברות לפי ובהתאם לרשימה אשר תומצא על ידי ביה"ס, תלבושת אחידה, וכיוצ"ב, ישולמו על ידי הורה\_\_\_\_\_\_\_\_\_[שם ההורה] אשר לחשבונו נכנס מענק הלימודים של המל"ל.
1. מענק הלימודים הינו חד שנתי ומשולם לאחר פניה לביטוח הלאומי ומילוי טפסים בגין כל ילד בגילאים 6-18 כל עוד ההורה זכאי לקבלו. במידה והעלות בפועל גבוהה מסכום המענק, יחלקו ההורים שווה בשווה / בהתאם ליחס ההכנסות (מחקו את המיותר) בהפרש העלות, כנגד הצגת קבלות, ולאחר הסכמה מראש של שני ההורים להוצאה.
2. הוצאות חינוך חריגות (כגון: גן, צהרון, קייטנה אחת בעלות המתנ"ס ברשות, חוג אחד בעלות המתנ"ס ברשות (ההורים יכולים כמובן לקבוע קייטנה/חוג יקר יותר במידה ויש להם אפשרות כלכלית), שעורים פרטיים, תנועות נוער וכיוצ"ב אשר הוסכמו מראש על יד שני ההורים) ישולמו על ידי (במידה ועולה צורך בהחזרים, הם יבוצעו כנגד הצגת קבלות):

□ שווה בשווה על ידי שני ההורים.

 □ הורה ­­­­­\_\_\_\_\_\_\_\_\_\_ [שם ההורה]ישלם %\_\_\_\_\_\_והורה \_\_\_\_\_\_\_\_\_[שם ההורה]ישלם %\_\_\_\_\_\_.

□ על ידי הורה \_\_\_\_\_\_\_\_\_\_ [שם ההורה].

□ במידת האפשר, כל אחד מההורים יעביר את חלקו ישירות לנותן השרות.

* 1. כל הוצאה חריגה אחרת, בין אם הוזכרה בהסכם ההורות, ובין אם לאו, ובתנאי ששני ההורים הסכימו לה, תחולק (במידה ועולה צורך בהחזרים, הם יבוצעו כנגד הצגת קבלות):

□ שווה בשווה על ידי שני ההורים.

□ הורה\_\_\_\_\_\_\_\_\_ [שם ההורה] ישלם %\_\_\_\_\_\_והורה \_\_\_\_\_\_\_\_ [שם ההורה] ישלם %\_\_\_\_\_\_.

□ על ידי הורה \_\_\_\_\_\_\_\_\_\_ [שם ההורה].

□ במידת האפשר, כל אחד מההורים יעביר את חלקו ישירות לנותן השרות.

* 1. כל הורה יידע את ההורה האחר, טרם ביצוע כל הוצאה / בכל נושא רפואי / בכל נושא חינוכי או כל תשלום אחר, בעלות התשלום הנדרשת ויקבל את הסכמת ההורה האחר להוצאה הנדרשת, למעט במקרי חירום. במידה ואחד ההורים לא יידע את ההורה האחר בצורך בהוצאה ולא קיבל את הסכמתו, ישא הוא בעצמו בכל העלות, ולא תתקיים הזכות לדרוש השתתפות מההורה האחר.

ההורה אשר ישלם את הסכומים האמורים יקבל מההורה האחר את חלקו בהוצאות, כנגד קבלות ו/או אישורים, תוך חודש ימים מיום התשלום בפועל. לחילופין, במידת האפשר, יעבירו שני ההורים תשלומים, כל אחד את חלקו, ישירות לידי הגורם נותן השרות או המטפל.

1. **פתרון מחלוקות והתאמות עתידיות לתוכנית ההורות:**

א. ההורים מכירים בחשיבות ההגעה להסכמות בדרכי שלום בכל הכרוך בילדיהם המשותפים והם מסכימים לעשות כל מאמץ להידבר ביניהם בדרך נאותה על מנת ליישב את מחלוקותיהם בדרכי שלום ובנועם.

ב. ההורים מבינים את החשיבות הרבה של הימנעות מחשיפת ילדיהם למחלוקות שביניהם ומתחייבים לא לשתף את הילדים במחלוקות.

ג. ההורים מסכימים לשאת ולתת במישרין על מנת ליישב כל מחלוקת ולהגיע לפתרון מוסכם בשיתוף פעולה.

ד. ההורים מבינים כי תוכנית הורות זו תחול כל עוד לא הגיעו להסכמות אחרות בכתב. היה ויעלה הצורך, ההורים מסכימים לבחון את תוכנית ההורות הקיימת ולערוך בה שינויים, בהסכמה ובכתב ולאשרה בבית המשפט. במקרה של אי הסכמה לגבי שינוי בתוכנית ההורית, תמשיך לחול התוכנית ההורית שחלה עד לאותו מועד, ועד לגיבוש הסכמה אחרת.

1. ההורים מתחייבים כי אם לא יעלה בידם לפתור את מחלוקותיהם בשיח ובמשא ומתן ישיר ביניהם, הם יפנו לצד שלישי שהוא מגשר / מתאם הורות / יועץ / רב או אדם אחר שהם מסכימים להסתייע בו לישוב המחלוקות. ככל וההורים לא יצליחו להגיע להסכמות בעזרת צד שלישי הם יפנו לבית המשפט למשפחה או לבית הדין הרבני שיכריע בעניין.
2. גירושין וסידור הגט:
3. הצדדים מסכימים להתגרש זמ"ז בהקדם, לעשות את כל הפעולות והסידורים הנדרשים לצורך סידור הגט ביניהם ולהגיש בקשה משותפת לגירושין לבית הדין הרבני מיד לאחר אישורו של הסכם זה.

1. הצדדים ישמעו להוראות בית הדין ויתייצבו לסידור הגט ביניהם במועד הראשון שיקבע בית הדין.

1. במעמד סידור הגט ובכפוף לו, מוותרת האשה על מזונותיה, כתובתה, תוספת כתובה וכל תשלום פיצוי הנובע מנישואי הצדדים.
2. הבעל מסכים ליתן גט ויתנו, והאישה מסכימה לקבל הגט ותקבלו, והכל כאמור בהוראותיו של הסכם זה וללא עיכוב כלשהו.
3. הצדדים מסכימים לשאת בחלקים שווים בכל תשלומי האגרות ובכל ההוצאות הנדרשות בבית הדין הרבני.

**13. אישור התוכנית להסכם:**

א.  ההורים מצהירים כי קראו את כל האמור בהסכם זה בעיון, הבינו את משמעותו, פרטיו, תנאיו ואת השלכותיו וחתמו על הסכם זה מרצונם החופשי.

ב.  ההורים מצהירים כי הם מתחייבים לקיים ולכבד הסכם זה בדרך המיטבית שתבטיח את טובת הילדים.

ג.  הצדדים יחתמו על ההסכם ועל כל המסמכים שיידרשו לאישור ההסכם.

ד. האגרות לאישור ההסכם ולמתן תוקף של פסק דין בבית משפט/בבית הדין הרבני יחולו על

 הצדדים בחלקים שווים ביניהם.

   **ולראיה באו על החתום:**

 היום \_\_\_\_\_\_\_\_\_\_\_

             \_\_\_\_\_\_\_\_\_\_\_\_\_\_\_\_                       \_\_\_\_\_\_\_\_\_\_\_\_\_\_\_\_

            **שם האם וחתימה                                    שם האב וחתימה**